Félagar í Volvoklúbbi Íslands kvöddu árið að vanda með hópakstri og spjalli . Þetta er fyrir marga ómissandi partur af síðasta degi ársins . Þeir sem þekkja vel til telja þetta hafa verið fimmtánda árið sem slíkur akstur hefur verið haldinn , óformlega og formlega eftir að Volvoklúbbur Íslands var stofnaður haustið 2013 . Dagurinn var frekar blautur og kaldur , en það hefur verið mjög óvanlegt að rigning sé þegar þessi akstur hefur verið haldin síðustu árin . Menn eru vanari frostinu og meiri kulda . Það voru 10 bílar sem komu í ár í aksturinn , sem hófst við Skautasvellið í Laugardal . Eftir gott spjall var ekið sem leið lá upp í Árbæ þar sem stoppað var á bílastæðinu við Árbæjarkirkju . Aftur var tekið gott spjall þar og volvomálin rædd ítarlega . Þökkum þeim sem komu í aksturinn í dag . Það var að sjá að nokkur kynslóðaskipti eru í þessum viðburði , en margir bílar eru orðnir af nýrri módelum , en sú var tíðin að flestir bílar í þessum akstri voru fornbílar .